Amazon.com: To the Moon: Cloudspeak: MP3 Downloads
Copyright: 2017 Cloudspeak
Total Length: 19:35Genres: Hard Rock & MetalRock ASIN: B01N47135N
Amazon Best Sellers Rank: #691,282 Paid in Albums (See Top 100 Paid in Albums) Game Renders - Assasin's Creed Unity - Baka Renders - www.BakaRenders.com - Anime Renders - Comic Renders - Game Renders
Keywords: Assasin&#039;s Creed Unity render / game renders / baka renders
Filesize: 1033 KiB Lesotho op die pad na vrede en stabiliteit – Ramaphosa | Netwerk24
Deur Sarel van der Walt 27 November 2019 19:03
Die grondslag vir vrede, stabiliteit en ontwikkeling is gelê en die koninkryk van Lesotho is nou in ’n positiewe baan.
Só het pres. Cyril Ramaphosa Woensdag op ’n besoek aan Maseru, Lesotho se hoofstad, gesê.
Pres. Cyril Ramaphosa (links) groet dr. Tom Thabane, eerste minister van Lesotho, kort nadat hy Woensdag in Maseru aangekom het.Foto: Twitter/Presidensie
Toe hy in 2014 nog adjunkpresident was, is hy deur die Suider-Afrikaanse Ontwikkelingsgemeenskap (SAOG) as fasiliteerder in die politiek onstabiele bergkoninkryk aangestel.
Woensdag het hy na Lesotho teruggekeer vir die afsluitingseremonie van die vergadering oor nasionale dialoog waaraan verskeie rolspelers in Lesotho deelgeneem het. Dit het politieke partye en burgerlike groepe ingesluit.
“Kom ons bou voort op wat ons bereik het. Ons mag nie struikel nie.
“Kom ons bly standvastig en maak seker die grondslag vir vrede, stabiliteit en ontwikkeling wat nou gelê is, word streng bewaak,” het Ramaphosa volgens die presidensie gesê.
Hy is vergesel deur voormalige adjunkhoofregter Dikgang Moseneke wat sy gesant na Lesotho geword het toe Ramaphosa president geword het.
Ramaphosa het Moseneke geloof vir sy groot bydrae tot die suksesvolle onderhandelinge.
Die president en sy afvaardiging het ook ’n welwillendheidsbesoek aan koning Letsie III gebring. Hy het ook met dr. Tom Thabane, eerste minister van Lesotho, vergader.
Die presidensie sê ’n nuwe fase in die geskiedenis van Lesotho begin nou met die inwerkingstelling van die hervormings waarop ooreengekom is. Die nuwe nasionale hervormingsowerheid van Lesotho sal oor dié proses toesig hou.
Ramaphosa is ook vergesel deur dr. Naledi Pandor, minister van internasionale betrekkinge en samewerking, Ayanda Dlodlo, minister van staatsveiligheid, en Candith Mashego-Dlamini, Pandor se adjunk-minister.
Meer oor: Pres. Cyril Ramaphosa | Lesotho | Politiek | Ampsbesoek